इंदौर। आदिशंकराचार्य की ओंकारेश्वर में प्रतिमा स्थापना के लिए धातु संग्रहण और जनजागरण के लिए उज्जैन से मंगलवार को एकात्म यात्रा की शुरुआत हुई। यात्रा के शुभारंभ अवसर पर मुख्यमंत्री शिवराजसिंह चौहान मौजूद रहे। यात्रा में शामिल प्रमुख संत ढाई करोड़ की विशेष सुसज्जित वैन में सवार होकर रवाना हुए। वैन के ऊपरी हिस्से में ग्लास कैबिन बना हुआ है, जिसमें से संत यात्रा मार्ग में होने वाले जनसंवाद में प्रवचन देंगे।